CELEX: C2005/115/43
Language: et
Date: 2005-05-14 00:00:00
Title: Kohtuasi T-32/05: Claire Staelen'i 19. jaanuari 2005. aasta hagi Euroopa Parlamendi vastu

14.5.2005   
            
            
               ET
            
            
               Euroopa Liidu Teataja
            
            
               C 115/22
            
         Claire Staelen'i 19. jaanuari 2005. aasta hagi Euroopa Parlamendi vastu
   (Kohtuasi T-32/05)
   (2005/C 115/43)
   Kohtumenetluse keel: prantsuse
   Claire Staelen, elukoht Bridel (Luksemburg), esitas 19. jaanuaril 2005 Euroopa Ühenduste Esimese Astme Kohtule hagi Euroopa Parlamendi vastu. Hageja esindaja on advokaat Joëlle Choucroun, kohtudokumentide kättetoimetamise aadress Luxembourgis.
   Hageja palub esimese astme kohtul:
   
               1.
            
            
               tühistada konkursikomisjoni 18. augustil 2004 konkursi EUR/A/151/98 raames vastuvõetud otsus;
            
         
               2.
            
            
               mõista Euroopa Parlamendilt hageja kasuks välja 30 000 eurot väidetavalt tekkinud mittevaralise kahju eest, millele lisandub Luksemburgi Suurhertsogiriigis kehtiv baasintress alates kohtuotsuse langetamise kuupäevast kuni lõpliku arveldamiseni, reservatsiooniga varalise kahju osas;
            
         
               3.
            
            
               jätta kohtukulud Euroopa Parlamendi kanda.
            
         Õiguslikud alused ja peamised argumendid
   Hageja esitas konkursi EUR/151/98 komisjoni otsuse vastu hagi. Esimese astme kohtu 5. märtsi 2003. aasta otsusega kohtuasjas T-24/01 tühistati nimetatud otsus. Tühistamise järgselt avas parlament konkursi taas ning konkursikomisjon alustas uuesti oma tööd. Käesolevas asjas vaidlustatud otsusega jättis konkursikomisjon hageja konkursi võitjate nimekirja kandmata.
   Hagi toetuseks viitab hageja EÜ artikli 233 rikkumisele, diskrimineeriva kohtlemise jätkumisele ning õiguspärase ootuse põhimõtte rikkumisele.